**REMARKS BY KWAZULU-NATAL PREMIER NOMUSA DUBE-NCUBE DURING A COMMUNITY ENGAGEMENT HELD AT MAGABHENI COMMUNITY HALL, WARD 99 ON FRIDAY 09 DECEMBER 2022**

Programme Director;

MEC for Economic Development, Tourism and Environmental Affairs, Leader of Government Business Mr Siboniso Duma;

Mayor of eThekwini Cllr. Mxolisi Kaunda;

All Councillors;

Director-General, Dr N.O. Mkhize;

AmaKhosi neziNduna;

Inter-Faith Community and Leaders of Business;

Community of eMagabheni Township and surrounding areas of Ward 99;

Distinguished Guests;

Ladies and Gentlemen;

Good Morning!

**ISINGENISO**

Ngifisa ukuthatha leli thuba ngidlulise ukubonga okukhulu kinina mphakathi nezakhamuzi zalapha kuWard-99 ngokusamukela eMagabheni.

Njengoba size lapha kuWard-99, siniphathele iMeya yoMkhandlu omkhulu kunayo yonke laKwaZulu-Natal iMetro yeTheku.

Siyakhombisa ukuthi asizile ukuzosinisa amahleza lapha njengoba siniphathele iminyango kahulumeni emibili, okuyiHhovisi likaNdunankulu kanye noMnyango kaMthombeni, wezokuThuthukiswa koMnotho, ezokuVakasha nezeMvelo.

Lemi nyango kahulumeni izolumana indlebe futhi izothungela injobo ebandla nezakhamuzi zakwaWard 99.

**INTRODUCING SIZAKALA CENTRE**

Silapha namuhla ukuzohlanganyela nomphakathi wakuWard 99 namaphethelo singuHulumeni wesiFundazwe saKwaZulu-Natal ukuzokwethula indawo ezosiza abantu, iSIZAKALA Centre lapha eMagabheni.

ISIZAKALA Centre yindawo yomphakathi esondeza izinsiza zikaHulumeni kubantu ukuze singabi khona isidingo sokugibela uye eThekwini.

Luningi usizo oluzotholakla kwiSizakala Centre olufana nokukhokhela amathikithi omgwaqo, ukukhokhela ugesi kanye namanzi.

Le ndawo izophinda ibe nabantu abazosiza umphakathi uqinisekisa imininingwan, phecelezi ukusethifaya izincwadi ezibalulekile uma ufaka izicelo zemisebenzi nokunye.

Sizokwazi nokuthi sitholane eduze NeKhansela njengoba sizoba nokhetho lokuchibiyela (by-election) ngomhlaka14 December 2022.

Sifuna ukuthi umphakathi ukwazi ukuthola i-internet eduze nalapho uhlala khona, ungahambi ibanga elide ukhokhe nemali eshisiwe ukuyofuna lolu sizo.

**KILLING OF COUNCILLORS IS TREASON**

Kuzokhumbuleko ukuthi ikhansela likaWard 99, uMnuz Victor Molefe, wadutshulwa wabulawa ngoSeptember kulo nyaka.

UMnuz Molefe owayeyisishoshovu se-ANC futhi eyiKhansela kuWard 99, ohlanganisa iMagabheni Township, Malundi Township, uMkomaas, iZambhula kanye nakwaThoyana.

Singuhulumeni siyakugxeka kakhulu ukubulawa kwamakhansela, izinduna kanye namakhosi.

Umuntu obulala iKhansela ufana nse nobulala iPhoyisa. Lowo muntu ufana nevukela mbuso, nokufanele adingiswe abolele ejele.

Okunye ukuthi kufanele amaphoyisa asebenzisane nomphakathi ukuqeda izibhamu ezingekho emthethweni.

It is said that when it comes to murder, firearms are three times likely to be the weapon of choice in all the reported murders.

Lapha KwaZulu-Natal izibhamu ziningi ukwedlula zonke ezinye izifundazwe, kulandela iGauteng kugcine iWestern Cape ngokuthanda ukusebenzisa isibhamu.

Let us not allow firearms to be a menace to society, especially those that are illegal. The firearms play a major role in the murders and attempted murders, and particularly those involving women and children.

Abantu abangu - 912 KwaZulu-Natal babulawa phakathi kuka-April kuya kuJune 2022. Bonke laba babulawa ngesibhamu.

Mphakathi wakwaWard 99 ngoMhlaka-14 December asiphinde sibuyise isithunzi sikhethe abaholi abazolwa nababulala amakhansela.

Sidinga abaholi abazogijima nathi kulo mzabalazo wenkululeko. Njengoba sibhekene nezingqinamba zobugebengu, imisebenzi, ububha, ukungalingani kwabantu, sidinga izikhondlakhondla zabaHoli abazokwazi ukufika qathatha uma kunezinkinga.

Sidinga abaHoli abagijima izwe lonke bengalali ngoba befuna ukwakha izwe elikhululekile, elingacwasi ngokobuzwe, ngokobulili – elizokwakha iKwaZulu-Natal ethuthukayo nephumelelayo.

**THIS IS A GOVERNMENT THAT IS GROWING THE ECONOMY**

SinguHulumeni, sazibophezela ukuthi umfutho wethu omningi sizowufaka ekuletheni uguquko nokushintsha izimpilo zabantu zibe ngcono.

NgoSeptember besilapha kwaSAPPI SAICCOR sihambisana noMengameli Cyril Ramaphosa sizokwethula ukutshalwa kwemali engu-R7,7 billion yokuvuselela nokunweba le nkampani.

USAPPI SAICCOR uqashe abantu abangu 3,929 eSouth Africa, futhi siyabonga ukuthi abantu abaningi bala eMagabheni bayahlomula lapha KwaSAICCOR.

Lena ingenye yokutshalwa kwemali esizolokhu sinxenxa ukuthi zitshalwe KwaZulu-Natal. Muva nje bekuvulwa iOceans Mall eMhlanga nayo esiza kakhulu ngokudala amathuba emisebenzi ukuze abantu bakithi baxoshe ikati eziko.

Lo Hulumeni yiwona okwazi ukuthi usebenze nosomabhizinisi nabatshali bezimali ukubaheha ukuthi batshale imali ukuze senze iKwaZulu-Natal ibe ngcono.

**CONSUMER RIGHTS AWARENESS CAMPAIGN 2022**

Silapha eMagabheni nje akusasele nsuku zatshwala kufike iHolide langoMhlaka-16 December 2022. Umhlaka-16 December, uhambisana nokuvalwa kwamafemu bese kugcwala yonke imigwaqo abantu abaningi sebebheke emakhaya.

Iningi lethu ikakhulukazi abesifazane, lehlukanisa izitokfela. Le mali yestokfela akufanele siyibhubhudle.

Kumele sikhumbule ukuthi uyeza uJanuary, kufanele sikhokhe ezikoleni, sihambise abantwana emanyuvesi nasemakolishi futhi kufanele sithenge siphinde sikhumbule ukonga imali.

Ucwaningo lwakamuva lukhomba ukuthi amalunga ezitokfela onga imali engu-R50 billion ngonyaka, eNingizimu Afrika.

La malunga angu-11.4 million eNingizimu Afrika yonke. Uma ucabanga ngemali engango-R50 billion ucabanga ngemali enkulu ongakwazi nakusondela kuyona, kanti oMama noBaba abasezitokfeleni banayo, ukuthi nje bona abazi.

Uma sibaningi singalibulala ibhubesi. Uma sibaningi futhi sikwazi ukonga ndawonye isikhathi eside, imali yethu ithola inzalo ekhula ngesivinini esiphezulu.

Uma sindawonye singakwazi ukuthenga ngisho amabhange eSouth Africa. Uma sinemali engango-R50 billion sibaningi, singakwazi ukuthenga amasheya ezimayini, ezinkampanini zokuxhumana ezinjengoMTN, Vodacom, sithenge amasheya kuFacebook, Twitter nakunoma iyiphi inkampani ekuJSE noma ethengisa amasheya.

Izizwe eziningi njengawo amaBhunu, AmaJuda, AmaSulumane zaqala ukuceba ngoba ziqale imifelandawonyeokunamhlanje iphethe amabhange nezinkampani zemishuwalense ezinkulu.

ISouth Africa kuthiwa idume umhlaba wonke ngokuthi thina asikwazi ukonga. Uma ike nje yangena imali, yithi labaya sigijima siyozibuzisa, sithenge sikhithize uma kwenzeka siphuze size silale phezu kwabo!

In 2023 we need to change our thinking from being Consumers, to being Creators of Wealth using our own few resources to build bridges. When we receive our December salaries and bonuses mid-month of December 2022, let us remember that it will take us long before we get another salary.

Uma uhola manje ngomhlaka 15, ubekade ujwayele ukuhola ngomhlaka-30, khumbula ukuthi uyoze uhole mhla kuphela uJanuary 2023. Singavumi ukuluthwa izinkampani ezithi “thenga imoto manje uqale ukukhokha ngo-April 2023”.

Khumbula, loko kusho ukuthi wena uzogcina ukhokhe imali enkulu kunalena obekufanele uyikhokhe ngenxa yenzalo enqwabelana ndawonye.

Ngokunjalo ngonyaka ozayo asihlukane noMashonisa. Asikho isizwe noma umndeni ogcina usimeme uma uphila ngoMashonisa. OMashonisa benza ukuthi uhlale uphila phezu kwesikweletu. Uma unesikweletu, awulali kahle, futhi yonke imali yakho ingena ngale iphume ngale.

OMashonisa bayasishonisa, sigcine sesiyimitshingo ibethwa ngubani.

Uma usebenza yonke imali yakho iyakoMashonisa, abanye abantu bagcina sebenodlame ngoba impilo yakho igcina ifana neyomuntu ongasebenzi. Qoma ukuthi uphile ngaleyo mali engenayo. Ungazifaki ezikweletini ezingaphezu kwamandla.

Okuye kusize ukuthi wenze isikweletu bese uyasikhokha bese uqala esinye uma kukhona isidingo. Ungavumi uma kuthiwa thatha imali phezu kwesikweletu, sona singakapheli ngoba ugcina ungakwazi ukusiqeda.

Uma uboleke ebhange uR10 000 kuthi usukhokhe uR3 000 bathi usungaboleka omunye uR4 000, kwenza ukuthi ama-Instalment akhule futhi nesikhathi sokukhokha siyanda ngezinye izinyanga.

Ezinye izitolo uthi nje uqala ukusebenza uhola uR6 000 zikunika iskweletu sika-R4 000. Baleka ngazo zombili, kungcono usebenze bese ubeka imali ungathengi izinto ezingafanele ukuba uzithenge ngesikweletu njengokudla, amaperfume, izingubo njalo njalo.

**16 DAYS OF ACTIVISM FOR NO VIOLENCE AGAINST WOMEN AND CHILDREN**

Programme Director, njengoba kusasa kuphela uHlelo luka **16 DAYS OF ACTIVISM FOR NO VIOLENCE AGAINST WOMEN AND CHILDREN,** kufanele sikhuze umhlola ngokuhlukunyezwa kwabantu beSifazane kanye naBantwana. Lapha KwaZulu-Natal sihamba phambili ngodlame olwenziwa kuBantu beSifazane.

Awazi ukuthi abantu beSilisa sabenzani, yini le ebacasula ngangaka baze bancame ukuthatha umphefumulo wabanye abantu.

Violence against women is a symptom of generalised violence in our society.  We should be empowered in the ways of problem solving, and peaceful resolution of conflict in our homes and in our communities. Next year, let us take better care of women. These are our Mothers, Sisters, Daughters, Grandmothers without whom we would not be here.

Udlame olubhekiswe kuBantu beSifazane ngudlame olubheke kuthina sonke uqobo. Wonke umuntu weSilisa kufanele ahloniphe wonke umuntu wesiFazane ukuze akhombise ukuzihlonipha yena.

The Minister of Police also informed us that public transportation such as buses, taxis and trains are the third most likely places of occurrence for rape cases.  Not only are women unsafe in public, even our homes are no longer places of refuge where we can feel safe and sleep soundly. Women are not safe in public transportation!

Yihlazo! Siyahalalisa kwiSANTACO ngokufaka amaCamera ezimotweni sazeThekwini, sithemba ukuthi lokhu kuzokwehlisa ukuganga nokuhlukunyezwa kwabeSiFazane.

**INVITING VOTERS TO EXERCISE OF THEIR RIGHT**

Uma sesiphetha, asitheleke ngezinkani kuwo wonke amaVoting Station.

Masikhumbuzane ukuba ngomhlaka-14 December ukuthi siphume ngobuningi singuMphakathi wakukuwaWard 99 siye ***eNkangala Tribal Authority Hall, KwaThoyana; Ophapheni Primary School KwaMabuza; Crowders Water Office; Naidoo Memorial Primary School Roseneath; African Pentecostal Church Hall Emahlongwa; Umkomaas Primary School, Umkomaas; Naidooville Primary School, Craigieburn; Bethlehem Church, Ezembeni Traditional Authority; eDlambula Primary School, eMagabheni; kanye nala eMagabheni Community Hall.***

AmaKhansela siwakhethela ukuthi abe ngamehlo ethu eMkhandlwini waseThekwini futhi yiwo asiholayo emphakathini nokufanele asukumele phezulu zonke izimfuno zabantu.

 Phumani ngothi lwenu ngomhlaka-14 December, nenze isiqinisekiso sokuthi nitshela nabanye abangazi beze bazokhetha iKhansela elizonimela eMkhandlwini weTheku.

AmaKhansela akazikhethi wona. Thina kwa-ANC safundiswa ukuthi uma uKhansela esekhethiwe ke, kumele abe wusizo emphakathini angasebenzeli isisu sakhe.  Akufanele ukuthi kuze kufike lapho umphakathi uze ushise izakhiwo zikaHulumeni ngoba ungatholi ukusizakala kuWard Committee, nakuKhansela.

Uma kuhluleka, akuyiwe kuMeya uqobo lwakhe, kuyiwe kuMEC onguMholi wamaBhizinisi kaHulumeni, nangu uMthombeni phambi kwenu niyamazi nonke.

Uma konke lokhu kungatheli izithelo ninganikela nakuMEC kaCOGTA imbala, kuze kufike kuMengameli wezwe uqobo.

Siyabonga.

Ends.